CELEX: 32006R0781
Language: sk
Date: 2006-05-24 00:00:00
Title: Nariadenie Komisie (ES) č. 781/2006 z  24. mája 2006  týkajúce sa zatriedenia určitých druhov tovaru do kombinovanej nomenklatúry

25.5.2006   
            
            
               SK
            
            
               Úradný vestník Európskej únie
            
            
               L 137/15
            
         
      NARIADENIE KOMISIE (ES) č. 781/2006
   z 24. mája 2006
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. mája 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 486/2006 (Ú. v. EÚ L 88, 25.3.2006, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Pevná lepenková škatuľka s oddeliteľným vrchnákom (bez pántov alebo zapínania), vonkajší povrch oboch častí je z papiera. Rozmery škatuľky sú 5,5 cm (dĺžka) × 4,5 cm (šírka) × 3 cm (výška). Na vrchnáku je ozdobná textilná stužka.
                  V škatuľke je vložená vyberateľná syntetická špongia s hrúbkou 1 cm. Špongia je z ľahčeného plastu, ktorého horný povrch je pokrytý vrstvou z textilného materiálu pokrytou vlasom imitujúcim textilnú vločku. V strede je polkruhový zárez cez celú hrúbku špongie, ktorý je určený na držanie šperku, napr. prsteňa.
                  (škatuľka na šperky)
                  (Pozri fotografie č. 637 A + B + C) (1)
                  
               
               
                  4202 99 00
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 2 písm. h) ku kapitole 48 a znením kódov KN 4202 a 4202 99 00.
                  Pevnosť lepenky naznačuje, že výrobok je vhodný na dlhodobé použitie. Navyše, rozmery špongie (prispôsobenie sa škatuľke, jej hrúbka), jej vzhľad (podobný vlasovej textílii) a predovšetkým tvar zárezu robia výrobok schránkou s vrchnákom podobnou „škatuľkám na šperky“ hodiacou sa na uloženie jedného šperku. Pozri taktiež vysvetlivky HS k položke 4202, siedmy odsek.
                  Okrem toho je výrobok pokrytý papierom, čo vyhovuje požiadavkám na schránky uvedené v druhej časti znenia položky 4202.
                  Vzhľadom na svoje objektívne vlastnosti (pevnosť lepenky, špecifické znaky špongie) je výrobok určený na uloženie špecifického tovaru, t. j. šperkov. Ide preto o výrobok uvedený v druhej časti znenia položky 4202 a je ako taký vylúčený z kapitoly 48 v zmysle poznámky 2 písm. h) ku kapitole 48. Pozri tiež prvú časť prvého odseku vysvetliviek HS k položke 4819, časť A.
               
            
         
      
         
      
         
      
         (1)  Fotografie sú len na informačné účely.